gl gl lt gl en gl gl gl gl gl gl gl en gl gl gl gl gl gl gl gl gl it gl gl gl gl gl fr gl gl ca gl eu gl es gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl en lt gl gl gl gl gl gl gl gl gl gl gl gl gl gl gl gl gl gl gl gl gl en gl gl gl gl gl gl gl gl es sl war gl it gl gl gl gl gl gl gl gl gl gl gl gl es
Recomendacións para previr as infeccións por Covid-19 nas matanzas de porcino | Concello A Pobra do Brollón
Coñece A Pobra do Brollón
Entre Ribeira Sacra e O Courel
DEVESA DE LOUREIRO E SEQUEIROS DO MAZO
PONTE MEDIEVAL E MUÍÑO DE BARXA
ALDEA MINEIRA DA VENEIRA DE ROQUES
Recomendacións para previr as infeccións por Covid-19 nas matanzas de porcino
Inicio/Novas/Recomendacións para previr as infeccións por Covid-19 nas matanzas de porcino
Recomendacións para previr as infeccións por Covid-19 nas matanzas de porcino
Tal e como se constata no estudo dos gromos de Covid-19 producidos en Galicia, o ámbito no que estes se orixinan é predominantemente familiar e social.
Tendo en conta que comeza a época das matanzas de porcino, e que estas poden implicar a agrupación nas casas de persoas que, ademais, a miúdo proceden de distintos ámbitos territoriais, a Consellería de Sanidade elaborou unha serie de recomendacións para minimizar o risco de transmisión da infección polo Covid-19 nestas datas.
O documento completo pódese consultar neste enlace: https://coronavirus.sergas.gal/Contidos/Documents/609/Prevencion_infeccion_SARS-CoV-2_matanzas_domiciliarias.pdf
A continuación procedemos a resumir as medidas recomendadas por Sanidade.
Medidas de protección persoal
Evitarase o contacto físico e cumprirase coa distancia de seguridade interpersoal de, polo menos, 1,5 metros.
Limitaranse as agrupacións a 6 persoas (ou segundo o que establezan as autoridades sanitarias).
Emprego de máscara cirúrxica ou hixiénica, tanto en espazos abertos ou pechados, no caso de agrupacións de persoas non conviventes.
Realizarase unha adecuada hixiene de mans e respiratoria:
Lavado frecuente e meticuloso de mans con auga e xabón (en ausencia deles ou como complemento, usar solucións hidroalcohólicas).
Uso de panos desbotables (ou do cóbado) ao tusir ou esbirrar.
Hai que ter en conta as medidas vixentes en canto a reunións sociais e liberdade de circulación (actualmente na Pobra do Brollón pódense reunir ata 6 persoas e pódese circular entre as 6:00 ata as 23:00 horas).
Por outro lado, recoméndase:
Planificar con tempo as tarefas para garantir o cumprimento das medidas.
Dispoñer dun termómetro, mellor sen contacto.
Facilitar o lavado de mans.
Ventilar frecuentemente os espazos pechados.
Dispor de papeleiras para tirar panos-
Non compartir utensilios ou obxectos. Se hai alternancia, limpar e desinfectar entre usos.
Se hai comidas, evitar compartir obxectos (por ex. porta servilletas, aceiteiras, etc) e asignar tarefas específicas (servir, recoller, etc.)
Extremar a limpeza e desinfeccións das superficies de contacto frecuente.
Dispor nos aseos de dispensador de xabón, papel de secado e papeleira.
Medidas ante un caso sospeitoso
Os síntomas máis comúns compatibles coa COVID-19 inclúen febre, tose e sensación de falta de aire. Nalgúns casos tamén pode haber diminución do olfacto e o gusto, calafríos, dor de gorxa, dores musculares, dor de cabeza, debilidade xeral, diarrea ou vómitos.
Se alguén tivese síntimas, illarase do resto das persoas e dos animais nun espazo ventilado e con papeleira de pedal con bolsa.
A persoa contactará co seu centro de saúde (A Pobra do Brollón: 982 430 351) ou co teléfono 900 400 116. Se a persoa é de fóra de Galicia chamará ao teléfono 881 002 021.
No caso de percibir que a persoa estea nunha situación de gravidade ou teña dificultade para respirar, avisarase ao 061.
Por último, haberá que realizar unha boa ventilación, limpeza e desinfección dos espazos e do resto das estancias onde estivera a persoa. A bolsa de lixo deberá ser extraída e colocada nunha segunda bolsa de lixo, con peche, para o seu depósito.
Ant Ver todas Seguinte
'Maxia pola igualdade' co mago Javier Muro este venres 18
Cine de verán co ciclo 'O Camiño na gran pantalla'
A Pobra do Brollón volve tinguirse de As Cores do Outono
Investigan os factores detrás da lonxevidade das persoas maiores da Pobra do Brollón
Regresa 'Coñece o teu camiño, paso a paso' no mes de outubro
Proxección de 'ELAS' este xoves 29 na Casa da Cultura
A Pobra do Brollón
A Pobra do Brollón
Aviso Legal · Política de cookies
Visita A Pobra do Brollón
Entre Ribeira Sacra e O Courel
Investigan os factores detrás da lonxevidade das persoas maiores da Pobra do Brollón
Regresa 'Coñece o teu camiño, paso a paso' no mes de outubro
Proxección de 'ELAS' este xoves 29 na Casa da Cultura
© 2018 Némesis Audiovisual · GaliciaDigital Soluciones Web